ગુરુવારે વહેલી સવારથી જ મંદિરમાં ભક્તિમય માહોલ જોવા મળ્યો હતો. ધૂન-ભજન-ગરબા સાથે સમગ્ર મંદિર પરિસરમાં ‘જય રણછોડ, માખણ ચોર’ના જયઘોષ થયા હતા. નિજ મંદિરને પણ વિવિધ ઋતુ ફળોથી શણગારવામાં આવ્યું હતું. જળયાત્રાનો પ્રારંભ ગજરાજથી થયો હતો ત્યારબાદ ૧૦૮ કળશ, ધજા-ડંકા-નિશાન, બેન્ડવાજા, નૃત્યમંડળી જોડાઈ હતી. સાથે જ અખાડિયનો દ્વારા થયેલા અંગ-નિદર્શન અને વિવિધ કરતબોએ આકર્ષણ જમાવ્યું હતું. ભગવાનને ત્રણ બળદગાડામાં લઈ જવાયા હતા. જેને કલાત્મક રીતે શણગારવામાં આવ્યા હતા.